# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 2/2018

# zo zasadnutia Správnej rady STU zo dňa 27. 11. 2018

**PRÍTOMNÍ:** podľa prezenčnej listiny

**PRIZVANÍ HOSTIA:** prof.h.c.prof. Ing. Robert Redhammer, PhD., rektor STU

Ing. Dušan Faktor, PhD., kvestor STU

**OVEROVATELIA ZÁPISNICE:** prof. Ing. Ivan Hudec, PhD.

Ing. Ján Király

Na zasadnutí bolo prítomných 10 členov. Správna rada STU bola uznášaniaschopná.

Zasadnutie Správnej rady STU otvoril a viedol jej predseda, Ing. Vladimír Slezák. Privítal prítomných a prizvaných hostí.

Predseda Správnej rady STU oboznámil prítomných s návrhom programu zasadnutia so zmenami.

Do bodu Rôzne navrhol zaradiť iniciatívny materiál Ing. Marka k téme partnerov​ STU.

V rámci uvedeného rektor zároveň požiadal o stiahnutie bodov „Návrh na vydanie predchádzajúceho písomného súhlasu na prevod nehnuteľností vo vlastníctve STU – Modra Piesok“ a „Návrh na vydanie predchádzajúceho písomného súhlasu na prevod nehnuteľností vo vlastníctve STU – Karlova Ves“ z programu rokovania, nakoľko materiály neboli z dôvodu nefunkčnosti a neuznášaniaschopnosti Akademického senátu STU na ostatnom jeho zasadnutí schválené.

**PROGRAM:**

1. Otvorenie
2. Kontrola uznesení
3. Informácia o energetických úsporách STU vyplývajúcich zo zrealizovaných investícií a opráv od roku 2009
4. Rozpočet STU – doplnenie porovnania s rokom 2017 a výhľadu na roky 2019, 2020
5. Informácia o stave predaja areálu ÚZ Gabčíkovo
6. Aktuálne témy na  STU – ústna informácia
7. Rôzne
8. Návrh pravidiel, resp. kritérií na prípadnú selekciu budúcich možných partnerstiev – iniciatívny materiál

**UZNESENIE: 2.1/2018-SR**

Správna rada STU schválila program s pripomienkami.

**Hlasovanie: za – 10, proti – 0, zdržal sa – 0.**

**K BODU 2: Kontrola uznesení**

V rámci kontroly uznesení predseda konštatoval, že je potrebné skontrolovať nasledujúce uznesenia:

UZNESENIE: 1.3/2018-SR

Správna rada STU schvaľuje Správu o činnosti Správnej rady STU za rok 2017

a ukladá tajomníčke zverejniť predmetnú správu na internetovej stránke STU.

Uznesenie je splnené. Správa o činnosti Správnej rady STU za rok 2017 bola zverejnená na web stránke dňa 13.06.2018.

UZNESENIE: 1.4.1/2018-SR

Správna rada STU žiada doplniť návrh rozpočtu STU na rok 2018 o porovnanie s minulým obdobím.

Uznesenie je splnené. Písomný materiál k uvedenému uzneseniu je zaradený do programu v rámci bodu 3.

UZNESENIE: 1.4.2/2018-SR

Správna rada STU súhlasí so schválením rozpočtu STU na rok 2018 procedúrou per rollam po schválení dokumentu

v Akademickom senáte STU.

Uznesenie je splnené. Materiál bol schválený per rollam hlasovaním zo dňa 26.06.2018, záznam č. 1/2018-SR\_PR bol zaslaný členom správnej rady dňa 10.07.2018.

**UZNESENIE: 2.2/2018-SR**

Správna rada STU berie na vedomie informáciu o stave plnenia uznesení.

**K BODU 3: Informácia o energetických úsporách STU vyplývajúcich zo zrealizovaných investícií a opráv od roku 2009**

Materiál uviedol predseda správnej rady. Prezentoval rektor, ktorý konštatoval, že po uskutočnení modernizácií, opráv

a zateplení objektov STU boli dosiahnuté významné úspory v spotrebe energií oproti východiskovému stavu v roku 2009.

Výsledný efekt zvýraznilo aj priebežné zvyšovanie cien energií v sledovanom období.

Z diskusie:

V rámci krátkej diskusie podpredseda správnej rady, doc. Ftáčnik, v snahe pokúsiť sa o efektívnu správu budov STU, navrhol

zvážiť využitie metódy EPC (Energy Performance Contracting) – energetickej služby so zárukou. Metóda predstavuje efektívny

nástroj realizácie úsporných opatrení.

Prítomní sa zaujímali aj o dôvody výkyvu v čerpaní finančných prostriedkov v roku 2009, kedy sa spotreba energií v porovnaní

s ostatným obdobím pohybovala na vyššej úrovni.

Rektor informoval, že zvýšenie nebolo spôsobené plynovou krízou, väčšina výdavkov predstavovala dodávka tepla a elektrickej

energie. Plyn spolu s vodným a stočným boli najnižším nákladom.

**UZNESENIE: 2.3/2018-SR**

Správna rada STU berie na vedomie informáciu o energetických úsporách STU vyplývajúcich zo zrealizovaných investícií a opráv od roku 2009.

**K BODU 4: Rozpočet STU – doplnenie porovnania s rokom 2017 a výhľadu na roky 2019, 2020**

Materiál uviedol rektor. Prizvaný: kvestor, Ing. Dušan Faktor, PhD., ktorý prezentoval detaily požiadavky porovnať návrh

rozpočtu so skutočnosťou v predchádzajúcom účtovnom období (r. 2017) a výhľadom na roky 2019-2021.

Z diskusie:

V rámci diskusie sa Ing. Marko zaujímal, či odhad vychádza z podkladov MŠVVaŠ SR.

Podpredseda správnej rady, doc. Ftáčnik, konštatoval, že predložený materiál nedáva predstavu o plánoch univerzity, požadoval

serióznejšiu úvahu. Do budúcnosti navrhol zamyslieť sa nad hlbšou, resp. detailnejšou analýzou. Konštatoval, že MŠVVaŠ SR by

malo kvôli stabilite univerzity predložiť návrh výhľadového rozpočtu cca na 3 roky dopredu.

**UZNESENIE: 2.4/2018-SR**

Správna rada STU berie na vedomie porovnanie schváleného rozpočtu STU na rok 2018 so skutočnosťou roku 2017 a výhľadom

rozpočtu nákladov a výnosov na roky 2019 – 2021.

**K BODU 5: Informácia o stave predaja areálu ÚZ Gabčíkovo**

Materiál uviedol predseda správnej rady. Prezentoval rektor ako priebežnú informáciu o stave predaja areálu.

Zároveň informoval prítomných, že STU pôvodne zamýšľala areál využívať na ubytovanie študentov i na realizáciu výučby.

Avšak skúsenosti ukázali, že tento zámer je nerealizovateľný, a preto sa predmetný areál stal pre STU nadbytočným.

**UZNESENIE: 2.5/2018-SR**

Správna rada STU berie na vedomie priebežnú správu o predaji areálu ÚZ v Gabčíkove k 31.10.2018 a navrhuje pokračovať v predaji v zmysle platnej legislatívy.

**K BODU 6: Aktuálne témy na STU – ústna informácia**

Informácie o aktuálnych témach na STU prezentoval rektor.

Oboznámil prítomných o udalostiach, ktoré sa udiali v období od posledného zasadnutia správnej rady.

K tým najvýznamnejším patria:

* prebiehajúce voľby na rektora STU – dňa 26.11.2018 sa uskutočnilo predstavovanie kandidátov na rektora, ktorými sú:
	+ prof. Ing. Miroslav Fikar, DrSc.
	+ prof. Ing. Stanislav Stanko, PhD.
	+ prof. Ing. Dušan Petráš, PhD.
		- v súvislosti s ukončením svojho funkčného obdobia rektor pozval prítomných na neformálne stretnutie, ktoré by sa malo uskutočniť aj za prítomnosti nového rektora v priebehu marca 2019
* predloženie návrhu zákonov
* ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia niektoré zákony - nové znenie
	+ o zabezpečovaní kvality vysokoškolského vzdelávania - nové znenie
* univerzitné projekty ACCORD, Teaming (BXL)
* projekty Dlhodobého strategického výskumu
* výzvy na podporu výskumno-vývojových kapacít

K tým výnimočným udalostiam patrí:

* VUS Technik STU oslavuje tento rok 65. výročie založenia – v rámci osláv sa dňa 17.12.2018 o 19:00 hod uskutoční. v SND vianočný koncert “Prajeme Vám..“, na ktorý rektor všetkých srdečne pozval

**UZNESENIE: 2.6/2018-SR**

Správna rada STU berie na vedomie informácie o aktuálnych témach na STU.

**K BODU 7: Rôzne**

**K BODU 7/A: Rôzne/Návrh pravidiel, resp. kritérií na prípadnú selekciu budúcich možných partnerstiev**

Materiál uviedol Ing. Marko v súvislosti s diskusiou k téme prideľovania zdrojov zo ŠF EÚ v rámci výziev MŠVVaŠ SR.

V rámci krátkej diskusie rektor a členovia správnej rady poďakovali Ing. Markovi za vypracovanie predloženého iniciatívneho

materiálu a podporili ho. Podpredseda správnej rady, doc. Ftáčnik, navrhol postúpiť dokument na vyjadrenie, príp. riešenie

novému vedeniu univerzity.

**UZNESENIE: 2.7A/2018-SR**

Správna rada STU berie na vedomie iniciatívny materiál Ing. Marka - návrh pravidiel, resp. kritérií na prípadnú selekciu budúcich možných partnerstiev a odporúča novému vedeniu univerzity zaoberať sa ním.

 Z: Vedenie STU

 T: jún 2019

Na podnet predsedu bol program rozšírený o návrh na priznanie odmeny rektorovi STU.

Správna rada STU schválila doplnenie programu o predložený návrh.

**Hlasovanie: za – 10, proti – 0, zdržal sa – 0.**

**K BODU 8: Návrh na priznanie odmeny rektorovi STU**

Materiál uviedol predseda správnej rady.

Predseda poďakoval rektorovi STU, prof.h.c. prof. Ing. Robertovi Redhammerovi, PhD., za úspešné vedenie univerzity, dobrú spoluprácu a aktívny prístup počas zasadnutí Správnej rady STU. Zároveň mu spolu s prítomnými členmi správnej rady zaželal hlavne zdravie a úspechy v jeho ďalšom pôsobení.

Zdôvodnenie:

Druhý polrok r. 2018 bol pre Slovenskú technickú univerzitu obdobím ukončenia prípravy projektov, a to najmä projektu ACCORD v spolupráci s Univerzitou Komenského v celkovom objeme 100 miliónov EUR. Príprava tohto projektu bola v novembri ukončená a bol predložený na schvaľovacie konanie európskej komisii. STU taktiež pripravila a podala projekt TEAMING H2020 a aktívne pripravuje a podáva projekty vo výzve dlhodobého strategického výskumu ako aj v ďalších obnovených výzvach zo štrukturálnych fondov.

Rok 2018 bol pre STU mimoriadne úspešný v oblasti transferu poznatkov z laboratórií do praxe. V tomto roku bolo na Úrad priemyselného vlastníctva podaných 17 patentových prihlášok a 25 prihlášok úžitkových vzorov.

STU je trvalo vysoko hodnotená v oblasti spolupráce s priemyslom ako aj v podnikateľských aktivitách súvisiacich s hlavnou činnosťou.

Na uvedených aktivitách a úspechoch univerzity, podnikateľskej činnosti a príprave projektov sa rozhodujúcou mierou podieľa rektor univerzity prof. Ing. Robert Redhammer, PhD. riadiacou prácou, ale aj výrazným osobným nasadením vysoko nad rámec štandardných povinností.

**UZNESENIE: 2.8/2018-SR**

Správna rada STU v súlade s §41 ods. 5 Zákona o VŠ v platnom znení schvaľuje rektorovi

STU prof.h.c. prof. Ing. Robertovi Redhammerovi, PhD.:

1. mimoriadnu odmenu z dotačných prostriedkov a za osobný prínos a koordinovanie univerzitných výskumných projektov;
2. odmenu z prostriedkov podnikateľskej činnosti za rozvoj a aktívnu účasť pri získavaní podnikateľskej aktivity na STU.

**Hlasovanie: za – 10, proti – 0, zdržal sa - 0**

V závere predseda správnej rady poďakoval prítomným za ich aktívnu účasť. Informoval, že ďalšie zasadnutie je plánované v jari 2019, termín bude včas oznámený.

 Ing. Vladimír Slezák

 predseda Správnej rady STU

Overovatelia zápisnice:

prof. Ing. Ivan Hudec, PhD., v.r.

Ing. Ján Király, v.r.